Justo Jorge Padrón

Justo Jorge Padrón (født 1. oktober 1943 i Las Palmas på Kanariøyene i Spania, død 11. april 2021 i Madrid) var en spansk dikter, essayist og oversetter. Hans verk er blitt beskrevet som en bekreftelse av den moderne kanariske diktnings styrke.

Biografi
Etter studier i juss, filosofi og litteratur ved Universitetet i Barcelona vendte han i 1967 til hjembyen og virket der som advokat i syv år. Han skrev der sine første dikt, og tok opp kontakt med andre unge spanske diktere. I 1968 ble han medtatt i José Agustín Goytisolos antologi Nueva poesía española. I 1974 avsluttet han sin advokatpraksis for å vie seg helt til diktningen. To år etter ble han utvalgt av utenriksministeriet og Instituttet for hispanisk kultur til å reise rundt i Latin-Amerika som representat for den nye generasjon innen spansk diktning. I 1979 representerte han Spania på den fjerde verdenskongress for diktere i Sør-Korea og ved den første festival for europeisk diktning i Leuven. Jorge Padróns er blitt oversatt til over 30 sprøk, og selv viet han seg til også til oversettelse, som spesialist på skandinaviske språk.

Hsn døde i Madrid av covid-19 den 11. april 2021 i en alder av 77 år.

Verker

Poesi 
 Trazos de un paréntesis (1965)
 Escrito en el agua (1966)
 Los oscuros fuegos (1971)
 Mar de la noche (1973)
 Los círculos del infierno (1976)
 El abedul en llamas (1978)
 Otesnita (1979)
 La visita del mar (1984)
 Los dones de la tierra (1988)
 Antología poética, 1971-1988 (1988)
 Sólo muere la mano que te escribe (1989)
 Los rostros escuchados (1989)
 Resplandor del odio (1993)
 Manantial de las presencias (1994)
 Oasis de un cosmos (1994)
 Ascuas del nadir (1995)
 El fuego en el diamante. Sonetos (1995–1998)
 El bosque de Nemi (1995–1999)
 Rumor de la agonía (1996)
 Lumbre de hogar (1996–2000)
 Escalofrío (1999)
 Cien poemas de amor (2000)
 Memoria del fuego. Poesía completa, 1965-2000 (2000)
 Hespérida. Canto universal de las Islas Canarias (2005)
 Hespérida II. La gesta colombina (2008)
 Hespérida III (2010)

Essays 
 La nueva poesía sueca (1972)
 La poesía contemporánea noruega (1973)
 El modernismo en la poesía sueca (1973)
 Panorama de la narrativa islandesa contemporánea (1974)
 La poesía nórdica de la posguerra (1974)
 La poesía española desde la posguerra (1980)

Referanser

Spanske oversettere
Spanske forfattere
essayister
Spanske lyrikere
Personer fra Las Palmas
Dødsfall relatert til covid-19 i Spania
Forfattere ofre for covidpandemien